Den Vest-Sjællandske Avis, 1823-05-17
Oversigt over Dagens udenlandske Nyeheder. De nyeste Efterretninger fra Grækenland melde, at to Distrikter paa Øen Candia, som hidindtil ere forblevne i Tyrkernes Hænder, have nu plantet Oprørsfanen. Kreienserne have nu paa deres Forlangende erholdet den tappre Søehelt fra Hydra Tompazis til deres Anfører; deres forrige Anfører Aphentules er bleven bragt, som Fange, til Napoli di Romania og hans Papirer ere blevne forseglede. Processen imod ham skal føres for en Ret af Eedsvorne, hvorved Grækenland første Gang igien, efterat dets Civilisation paa nye er bleven opvakt, vil faae at see sine gamle Retsformer. – Den Græske Kongres beskiæftiger sig med at anvise Soldaterne deres Sold i Jorder, som hidindtil have tilhørt de Tyrkiske Moscheer. .Man har faaet en meget interressant og paalidelig Efterretning fra Grækenland, som er meddeelt til Hielpeselskabet i Zürich fra en Tydsk Officeer, som for nærværende Tid er i Græsk Krigstjeneste; men man har blot forglemt at meddele den Datum, da den blev afsendt, og den synes allerede at være lidt gammel. Beretningen angaaer egentlig den Expedition, som den 26de November under Kophalos Anførsel afgik fra Marseille til Grækenland; det hedder deri, at Skibet ankom med Expeditionen, som bestod af 150 Mand efter en lykkelig Reise af 12 Dage til Hydra og begav sig til Byen Castri lige over for Øen. Øieblikket, da Expeditionen ankom, var ugunstigt, fordi der forefaldt just paa den Tid en Omvexling med den Græske Regierings Medlemmer ifølge Constitutionen. Expeditionen var nær ved at opløses, da endelig Hr. Kephales og Forfatteren til denne Beretning Capitain Dittmar, formaaede den Græske Regiering til at antage de Betingelser, under hvilke det Tydske Hielpekorps var blevet hvervet, hvorpaa det rykkede ind som Garnison i den vigtige Fæstning Napoli di Romania, som nyelig var bleven erobret. Man forventede nu velgiørende Følger af Fornyelsen af den Græske Regiering; den forrige var nedfunket i en Uvirksomhed, som var saameget farligere, som den laae i Strid med den ved sine Riigdomme, saa mægtige Kolokothron. Den nu afdøde Vicepræsident Kanakaris kunde hverken i Henseende til Talenter og Jndsigter, eller til Kraft og Virksomhed, sammenlignes med Præsidenten Maurocordato, som ledsaget af sin Adjutant den Preussiske Lieutenant v. Reineck havde paataget sig at forsvare Messolongi, Krigsministeren Koletti og Ministeren for de udenlandske Anliggender Negri ere vakre Mænd, men manglede Understøttelse. Allerede har Besættelsen af den afdøde Vicepræsidents Post ved Hr. Or land fra Hydra forskaffet Regieringen en større Tillid, da Hydrioterne ere nu blevne den aldeles hengivne. Disse ligesom Spetzioterne og Parioterne som de øvrige og større Øer høres intet berede sig mere end nogensinde til den haarde Kamp, da ogsaa Tyrkerne giøre stærke Udrustninger. Men destoværre blive ikke ligesaavel beregnede Forsvarsanstalter trufne til Lands, Kolokothron staaer med 15000 Grækere ved Napoli di Romania skal vel være Patras, og Maurokordatos Magt bestaaer nu efter hans heldige Seier ved Messolong af 10000 Mand; men som ere aldeles udisciplinerede. Hvad det Tydske Hielpekorps og det første og eneste disciplinererede Græske Regiment i Napoli di Romania, som kun bestaaer af 400 Mand og siden Oberste Taxellas Død ved Petta bliver commanderet af Oberste Gubernati- og under ham af de Europæiske Officerer, hvoriblandt fornemmelig maae bemærkes Capitainerne Mandelslohe og Specht, kunne udrette for at sætte. Fæstningen i Stand, for at forsvare den og for at uddanne Tropperne er vel alt hvad der skeer her, som kan betragtes som en egentlig Forberedelse til et heftigt Feldtog. Hvormeget kunne der ikke udrettes naar Hielpecorpset kun var eet tusinde Mand stærkt og blev commanderet af en dygtig Anfører. Det disciplinerede Græske Regiment har især bidraget til Erobringen af Napoli. En Lieutenant Hæhne fra Hamborg, som tiener ved Artilleriet har ligeledes medvirket til denne Stads Erobring, da han med noget Artillerie, som var anbragt paa en Skandse, som var anlagt paa en Klippe i Havet, og som blev godt betient, forhindrede de med Proviant beladte Skibe fra at indløbe i Havnen; saameget kan udrettes med faae vel anbragte Kræfter. Var man blot saa heldig at have her en fuldkommen godt dannet Bataillon, saa var Seieren vis; et saadant Corps kunde i Forveien giøre Regning paa den bedste Modtagelse af Regieringen og de dannede Grækere, og vilde opvække de udisciplinerede Grækeres Efterlignelseslyst og fordobble deres Kraft ved Brugen af Krigskonsten. Det er derfore beundringsværdigt, at Grækerne have kunne udrettet saameget med disse svage Midler og det kan allene forklares af det Tyrkiske Riges indvortes Svækkelse og Desorganisation.